rejauldu/bengali-wikipedia huggingface dataset:
গণনায়ক হল বিশিষ্ট কথাসাহিত্যিক সতীনাথ ভাদুড়ীর প্রথম ছোটোগল্প-সংকলন। ১৯৪৮ সালে কলকাতার বেঙ্গল পাবলিশার্স থেকে প্রকাশিত এই সংকলনের অন্তর্গত গল্পগুলি হল: "গণনায়ক", "বন্যা", "আন্টাবাংলা", "পঙ্কতিলক" ও "ভূত"।"গ্রন্থপঞ্জি", ভারতীয় সাহিত্যকার পুস্তকমালা: সতীনাথ ভাদুড়ী, স্বস্তি মণ্ডল, সাহিত্য অকাদেমি, নতুন দিল্লি, ২০০২ সংস্করণ, পৃ. ৭৭-৮০কালের প্রতিমা: বাংলা উপন্যাসের পঁচাত্তর বছর (১৯২৩-১৯৯৭), অরুণকুমার মুখোপাধ্যায়, দে’জ পাবলিশিং, কলকাতা, ২০১৯ সংস্করণ, পৃ. ১৪৪সংসদ বাংলা সাহিত্যসঙ্গী, সংকলন ও সম্পাদনা: শিশিরকুমার দাশ, সাহিত্য সংসদ, কলকাতা, ২০০৩ সংস্করণ, পৃ. ৯০  "গণনায়ক" গল্পে দেশভাগ-উত্তরকালে সাধারণ হিন্দু-মুসলমানকে ঠকিয়ে মুনীমজীর মতো ভণ্ড দেশভক্তের অর্থবান হয়ে ওঠার কাহিনি পাওয়া যায়। কমিশনের রায় বেরনোর আগেই ভারত ও পাকিস্তানের পতাকা বিক্রি করে; তারপর দুই দেশের মধ্যে অঞ্চল বাঁটোয়ারা হয়ে গেলে দুই সম্প্রদায়ের থেকে পতাকা ফিরিয়ে নিয়ে আবার অন্যত্র বিক্রি করবার ফন্দী আঁটে।বাংলা সাহিত্য পরিচয় ও সাহিত্যটীকা: প্রাচীন-মধ্য-আধুনিক যুগ, ড. পার্থ চট্টোপাধ্যায়, তুলসী প্রকাশনী, কলকাতা, ২০০৮ সংস্করণ, পৃ. ৫৭৫-৭৬ "বন্যা" গল্পে দেখা যায় ব্রাহ্মণ নৌখে ঝা ও নিম্নবর্ণীয় সুমৃৎ তিয়রের পরিবারকে প্রাকৃতিক বিপর্যয় কীভাবে সামাজিক মর্যাদা ও জাতপাতের সংকীর্ণতা মুছে একত্রিত করেছিল; আবার কুশী নদীর জল নেমে গেলে পুরনো কলহ আবার জেগে উঠল। "আণ্টাবাংলা" গল্পে এক ওঁরাও পরিবারের করুণ পরিণতি বর্ণিত হয়েছে।"বাংলা ছোটগল্পে ব্রাত্যজীবন", সোহরাব হোসেন, প্রবন্ধ সঞ্চয়ন, সম্পাদনা: ড. সত্যবতী গিরি ও ড. সমরেশ মজুমদার, রত্নাবলী, কলকাতা, ২০০৬ সংস্করণ, পৃ. ১২২৯-১২৩০ পূর্ণিয়ার নীলকর বংশধরদের অত্যাচার ও খ্রিস্টান ওঁরাওদের দাসজীবনের এক ঐতিহাসিক চিত্র এই গল্পে পাওয়া যায়। আবার "ভূত" গল্পে রয়েছে সুরজকুমারীর বিবাহকে কেন্দ্র করে বিহারের গ্রাম্য ও শহুরে কায়স্থ সমাজের দ্বন্দ্ব। তবে এই গল্পের মূল দ্বন্দ্বটি শেষপর্যন্ত হিন্দু ও মুসলমানের সাম্প্রদায়িক দ্বন্দ্বের দিকে নির্দেশিত।  তথ্যসূত্র  বিষয়শ্রেণী:ভারতীয় ছোটগল্প সংকলন বিষয়শ্রেণী:সতীনাথ ভাদুড়ীর ছোটগল্প সংকলন বিষয়শ্রেণী:বাংলা ছোটগল্প সংকলন
জায়লস্কর বাংলাদেশের ফেনী জেলার অন্তর্গত দাগনভূঞা উপজেলার একটি ইউনিয়ন।   আয়তন  জায়লস্কর ইউনিয়নের আয়তন ২২.০৮ বর্গ কিলোমিটার।   জনসংখ্যা  ২০১১ সালের পরিসংখ্যান অনুযায়ী জায়লস্কর ইউনিয়নের লোকসংখ্যা ৪১,৫৬৬ জন।   অবস্থান ও সীমানা  দাগনভূঞা উপজেলার পূর্বাংশে জায়লস্কর ইউনিয়নের অবস্থান। এ ইউনিয়নের দক্ষিণে মাতুভূঁইয়া ইউনিয়ন, পশ্চিমে পূর্ব চন্দ্রপুর ইউনিয়ন ও রাজাপুর ইউনিয়ন, উত্তরে ফেনী সদর উপজেলার পাঁচগাছিয়া ইউনিয়ন এবং পূর্বে ফেনী সদর উপজেলার বালিগাঁও ইউনিয়ন অবস্থিত।   প্রশাসনিক কাঠামো  জায়লস্কর ইউনিয়ন দাগনভূঞা উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঞা থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ। এটি ১৬টি মৌজায় বিভক্ত। এ ইউনিয়নের গ্রামগুলো হল:  খুশীপুর  উত্তর নেয়াজপুর  দক্ষিণ নেয়াজপুর  উত্তর লালপুর  দক্ষিণ লালপুর  আলামপুর    ধর্মপুর  সোনাপুর  আহম্মদপুর  ওমরপুর  এনায়েতপুর  রামচন্দ্রপুর  মাছিমপুর  বারাহিগোবিন্দ  পূর্ব রামচন্দ্রপুর  উত্তর জায়লস্কর  দক্ষিণ জায়লস্কর  মাছিমপুর  ইয়ার নূরুল্লাপুর   শিক্ষা ব্যবস্থা  এই ইউনিয়নে শিক্ষার হার ৬১.০১%। ১৫ টি সরকারি প্রাথমিক বিদ্যালয়, ৬ টি উচ্চ বিদ্যালয়, ৫ টি মাদ্রাসা রয়েছে।  শিক্ষা প্রতিষ্ঠান   বারা‌হি গু‌ণি উচ্চ বিদ্যালয়      জায়লস্কর উচ্চ বিদ্যালয়  মুঈনীয়া চিশতীয়া স্কুল এন্ড কলেজ  সিলোনিয়া হাই স্কুল   সিলোনিয়া ফাজিল মাদরাসা  এস.এ. সরকা‌রি প্রাথ‌মিক বিদ্যালয়  দক্ষিণ জায়লস্কর সরকা‌রি প্রাথ‌মিক বিদ্যালয়   যোগাযোগ ব্যবস্থা    খাল ও নদী    হাট-বাজার  জায়লস্কর ইউনিয়নের প্রধান হাট-বাজার ৪টি। ১.সিলোনিয়া বাজার   দর্শনীয় স্থান  হাজেরা খাঁ দিঘি (আজরাইল দিঘি) আলামপুর   জনপ্রতিনিধি   বর্তমান চেয়ারম্যান: মামুনুর রশিদ মিলন   আরও দেখুন   দাগনভূঞা উপজেলা  দাগনভূঞা থানা  ফেনী জেলা   তথ্যসূত্র    বহিঃসংযোগ   বিষয়শ্রেণী:দাগনভূঞা উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
প্রিন্সিপাল স্টাফ অফিসার (সংক্ষেপে পিএসও) বাংলাদেশের সশস্ত্র বাহিনী বিভাগের প্রধান। বাংলাদেশ সেনাবাহিনীর তিন তারকা পদক লেফটেন্যান্ট জেনারেলের নেতৃত্বে পরিচালিত হয়। বর্তমান প্রিন্সিপাল স্টাফ অফিসার লেফটেন্যান্ট জেনারেল এস এম কামরুল হাসান। ২২ আগস্ট, ২০২৪ খ্রিস্টাব্দ  থেকে তিনি এ পদে দায়িত্ব পালন করছেন।   ভূমিকা এবং কার্যাবলী  প্রিন্সিপাল স্টাফ অফিসার বাংলাদেশ সশস্ত্র বাহিনী বিভাগের প্রধান। প্রধানমন্ত্রীর কার্যালয় থেকে বাংলাদেশ সশস্ত্র বাহিনীকে আদেশ ও নিয়ন্ত্রণ করা হয়। সশস্ত্র বাহিনী বিভাগ প্রিন্সিপাল স্টাফ অফিসারের কার্যালয়, পাঁচটি অধিদপ্তর এবং একটি প্রশাসনিক কোম্পানি দিয়ে গঠিত।  বাংলাদেশের প্রধানমন্ত্রীর সরাসরি অধীনে ও তত্ত্বাবধানে পরিচালিত হয় বিভাগটি। প্রশাসনিক পরিষেবাগুলির উপর কর্তৃত্ব, নির্দেশনা ও নিয়ন্ত্রণ প্রধানমন্ত্রীই রাখেন। গণপ্রজাতন্ত্রী বাংলাদেশের প্রতিরক্ষা মন্ত্রণালয়ের একটি সমান্তরাল বিভাগ। সশস্ত্র বাহিনী বিভাগ একটি স্বাধীন মন্ত্রণালয় হিসেবে সরাসরি প্রধানমন্ত্রীর অধীনে কার্য সম্পাদন করেন।   সংস্থা  সশস্ত্র বাহিনী বিভাগ প্রিন্সিপাল স্টাফ অফিসারের কার্যালয়, পাঁচটি অধিদপ্তর এবং একটি প্রশাসনিক কোম্পানি দিয়ে গঠিত।  পরিচালকের দপ্তর গুলো হল :   অপারেশনস এবং পরিকল্পনা অধিদপ্তর।  প্রশিক্ষণ অধিদপ্তর।  সিভিল এবং মিলিটারি সম্পর্ক অধিদপ্তর।  প্রশাসন ও পণ্য সরবরাহ অধিদপ্তর।  গোয়েন্দা অধিদপ্তর।   নিয়োগপ্রাপ্ত   নিম্নে ১৯৭২ সাল থেকে এ পর্যন্ত প্রিন্সিপাল স্টাফ অফিসারদের তালিকা দেয়া হলো:   তথ্যসূত্র   বিষয়শ্রেণী:বাংলাদেশের সশস্ত্র বাহিনী   বিষয়শ্রেণী:প্রতিরক্ষা প্রধান
সাত শহীদের মাজার বা সপ্তশিখা নেত্রকোণা জেলার সীমান্তবর্তী কলমাকান্দা উপজেলার অন্তর্গত  পাহাড়ের পাদদেশে লেঙ্গুরা ইউনিয়নের ফুলবাড়িতে অবস্থিত।  ইতিহাস  ১৯৭১ সালের ২৬ই জুলাই বাংলাদেশ স্বাধীনতা যুদ্ধে কলমাকান্দা উপজেলার নাজিরপুর ইউনিয়ন ভূমি অফিস সংলগ্ন তিন রাস্তার মিলনস্থলে পাক বাহিনীর সাথে বন্দুক যুদ্ধে সাত জন বীর মুক্তিযোদ্ধা শহীদ হয়েছিলেন। পরবর্তীতে বীর মুক্তিযোদ্ধাদের মরদেহ লেঙ্গুরা ইউনিয়নের ফুলবাড়ি নামক স্থানে সমাহিত করা হয়, যা সাত শহীদের মাজার নামে পরিচিত। শহীদদের নাম   ডাঃ আব্দুল আজিজ   মোঃ ফজলুল হক   মোঃ ইয়ার মাহমুদ   ভবতোষ চন্দ্র দাস   মোঃ নূরুজ্জামান   দ্বিজেন্দ্র চন্দ্র বিশ্বাস   মোঃ জামাল উদ্দিন  তথ্যসূত্র   বিষয়শ্রেণী:নেত্রকোণা জেলার দর্শনীয় স্থান বিষয়শ্রেণী:নেত্রকোণা জেলা বিষয়শ্রেণী:বাংলাদেশে ঐতিহাসিক স্থান
দ্য গার্ল নেক্সট ডোর (ইংরেজি: The Girl Next Door) হচ্ছে ২০০৪ সালে নির্মিত একটি রোমান্টিক কমেডি চলচ্চিত্র। চলচ্চিত্রটির পরিচালক লুক গ্রীনফিল্ড এবং চলচ্চিত্ররূপ দিয়েছেন ডেভিড টি. ওয়াগনার ও ব্রেন্ট গোল্ডবার্গ । মূল সঙ্গীত পরিচালক হচ্ছেন পল হ্যাসলিঙ্গার। ছবির মূল চরিত্রে অভিনয় করেছেন এমিল হ্যারিস ও অ্যালিসা কার্টবার্ট। কাহিনী হাইস্কুল গ্রাজুয়েট ম্যাথুর(এমিল হ্যারিস) পাশের বাড়ির ড্যানিয়েলকে(অ্যালিসা কার্টবার্ট) প্রথম দেখাতেই ভাল লাগে। দুজন দুজনার প্রেমে পড়ে। পরবর্তিতে ম্যাথু জানতে পারে ড্যানিয়েল একজন পর্ণস্টার। শ্রেষ্ঠাংশে  এমিল হ্যারিস ম্যাথু চরিত্রে  অ্যালিসা কার্টবার্ট ড্যানিয়েল চরিত্রে  টিমোথি অ্যলিপ্যান্থ কেলি চরিত্রে  জেমস রিমার হুগো পশ চরিত্রে  ক্রিস মার্কেট এলি চরিত্রে  পল ডানো ক্লিটজ চরিত্রে  অলিভিয়া ওয়াইল্ড কেলি চরিত্রে বক্স অফিস দ্য গার্ল নেক্সট ডোর চলচ্চিত্রটি বিশ্বব্যাপী মোট $৩০,৪১১,১৮৩ ডলার আয় করে।   পুরস্কার ও মনোনয়ন  YearAwardCategorySubjectResultRef2005MTV Movie AwardsBest kissElisha Cuthbert and Emile Hirschhttp://www.santuariodomestreryu.com.br/2011/05/sessao-critica-show-de-vizinha.html?m=1Female Breakthrough PerformanceElisha CuthbertGolden Satellite AwardBest DVD with extra content - mainly audio commentary.The Girl Next Doorhttp://www.cineteka.com/index.php?op=MovieAwards&id=0014272004Teen Choice AwardsFilm that his relatives should not seeThe Girl Next Door তথ্যসূত্র  বহিঃসংযোগ     বিষয়শ্রেণী:২০০৪-এর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:ক্যালিফোর্নিয়ার পটভূমিতে চলচ্চিত্র বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র বিষয়শ্রেণী:পর্নোগ্রাফিক চলচ্চিত্র বিষয়শ্রেণী:পর্নোগ্রাফি সম্পর্কে চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:মার্কিন যৌন হাস্যরসাত্মক চলচ্চিত্র বিষয়শ্রেণী:মার্কিন কিশোর প্রণয়ধর্মী চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:রিজেন্সির চলচ্চিত্র বিষয়শ্রেণী:ইংরেজি ভাষার প্রণয়ধর্মী হাস্যরসাত্মক চলচ্চিত্র
বাঁকুড়া সরকারি পলিটেকনিক পশ্চিমবঙ্গের বাঁকুড়া জেলার কালপাথরে অবস্থিতএকটি সরকারি পলিটেকনিক। এই পলিটেকনিক কলেজ পশ্চিমবঙ্গের টেকনিক্যাল শিক্ষা কাউন্সিলের সাথে যুক্ত, এবং নিউ দিল্লির এআইসিটিই (AICTE), দ্বারা স্বীকৃত। এই পলিটেকনিক কলেজটিতে মেকানিক্যাল, ইলেকট্রিক্যাল এবং মেটালার্জিক্যাল, ডিপ্লোমা কোর্সগুলিতে ডিগ্রি প্রদান করা হয়।   ভর্তি প্রক্রিয়া  প্রতি বছর মেকানিক্যাল, ইলেকট্রিক্যাল এবং মেটালার্জিক্যাল ইঞ্জিনিয়ারিং-এ প্রথম বর্ষের ডিপ্লোমা কোর্সের জন্য JEXPO-এর মাধ্যমে ভর্তি নেওয়া হয়। দ্বিতীয় বর্ষের ভর্তি প্রতি বছর VOCET এর মাধ্যমে নেওয়া হয়।   তথ্যসূত্র   বিষয়শ্রেণী:পশ্চিমবঙ্গের পলিটেকনিক কলেজ বিষয়শ্রেণী:পশ্চিমবঙ্গের কলেজ বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৩-এ পশ্চিমবঙ্গে প্রতিষ্ঠিত
বেগমপুর রেলওয়ে স্টেশন হল  হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। বেগমপুর রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় পূর্বতাজপুর, বেগমপুরে অবস্থিত। স্টেশনটি বেগমপুর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ২২ কি.মি. দূরে স্টেশনটি অবস্থিত।  ইতিহাস  হাওড়া বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  বেগমপুর রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।  তথ্যসূত্র   বিষয়শ্রেণী:হুগলী জেলার রেলওয়ে স্টেশন বিষয়শ্রেণী:১৯১৭-এ চালু রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৯১৭-এ ভারতে চালু রেলওয়ে স্টেশন
নাজমুল হক সরকার একজন আইনজীবী ও রাজনীতিবিদ, তিনি পাকিস্তানের জাতীয় পরিষদের নির্বাচিত সদস্য ছিলেন। ১৯৭১ সালে বাংলাদেশের মুক্তিযুদ্ধে নিহত হন এবং বাংলাদেশের তাকে শহীদ হিসাবে স্বীকৃতি দেয়।   প্রাথমিক জীবন  নাজমুল সরকার রাজশাহীর জেলা বাঘা উপজেলা হরিরামপুরে ১৯৩৭ সালে জন্মগ্রহণ করেন। তিনি ১৯৫২ সালে কালিদশখালী বিদ্যালয় থেকে এবং ১৯৫৫ সালে রাজশাহী কলেজ থেকে স্নাতক ডিগ্রি অর্জন করেন। পরে তিনি আইন বিভাগে স্নাতক ডিগ্রি অর্জন শেষে রাজশাহীর জেলা বারে যোগদান করেন।   পেশা  সরকার টানা দুইবার রাজশাহীর জেলা বারের সাধারণ সম্পাদক হিসাবে দায়িত্ব পালন করেন। তিনি ১৯৬৬ সালে ঢাকা হাইকোর্টের বারে যোগদান করেন। তিনি রাজশাহী জেলা সহ-সভাপতি এবং পরবর্তীকালে বাংলাদেশ আওয়ামী লীগের সভাপতি হিসাবে দায়িত্ব পালন করেন। ১৯৭০ সালে তিনি আওয়ামী লীগের টিকিটে রাজশাহী -৮ আসন থেকে পাকিস্তানের জাতীয় সংসদ সদস্য নির্বাচিত হয়েছিলেন। তিনি একাত্তরে রাজশাহীতে অসহযোগ আন্দোলনে সাংগঠনিক তৎপরতা চালান।   মৃত্যু  ১৯৭১ সালের ২৫ শে মার্চ অপারেশন সার্চলাইট এবং বাংলাদেশ মুক্তিযুদ্ধের শুরুতেই তাকে পাকিস্তান সেনাবাহিনী তাকে ধরে নিয়ে যায় এবং আর কখনও তাকে দেখা যায়নি। বাংলাদেশের স্বাধীনতার পর, সরকার ১৯৭২ সালে রাজশাহী জেলার কাদিরগঞ্জে শহীদ নাজমুল হক উচ্চ বিদ্যালয় প্রতিষ্ঠা করে। ১৯৯৮ সালের ১৪ নভেম্বরে বাংলাদেশ ডাকঘর তার নামে স্মারক ডাকটিকিট প্রকাশ করে।   তথ্যসূত্র   বহিঃসংযোগ    বিষয়শ্রেণী:১৯৩৭-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:রাজশাহী কলেজের প্রাক্তন শিক্ষার্থী বিষয়শ্রেণী:রাজশাহী জেলার রাজনীতিবিদ বিষয়শ্রেণী:পাকিস্তান জাতীয় পরিষদের সদস্য
thumb|দ্বিবর্ণ কিম্ভূতকিমাকার গোলাপ বংশাণুবিজ্ঞানের আলোচনায় কিম্ভূতকিমাকার জীব বা সংক্ষেপে কিম্ভূত জীব বলতে একের অধিক স্বতন্ত্র বংশাণুরূপবিশিষ্ট (জিনোটাইপ) কোষ নিয়ে গঠিত একটি জীবকে বোঝায়। প্রাণীদের ক্ষেত্রে এটি দ্বারা দুই বা ততোধিক নিষিক্ত ডিম্বাণু বা ভ্রূণাণু থেকে উদ্ভূত একক জীবকে বোঝায়, যেটি বিভিন্ন রক্তের শ্রেণীবিশিষ্ট রক্তকোষসমূহ ও বহিঃরূপে (ফিনোটাইপ) একাধিক সুক্ষ্ম প্রকারভেদের অধিকারী হতে পারে এবং যদি ভ্রূণাণুগুলি বিপরীত লিঙ্গের হয়, তাহলে জীবটি একই সাথে পুং ও স্ত্রী জননাঙ্গের অধিকারী হতে পারে (এটি আন্তঃলৈঙ্গিকতা সৃষ্টিকারী অনেকগুলি ঘটনার মধ্যে একটি)। কিম্ভূতকিমাকার প্রাণীগুলি একাধিক নিষিক্ত ডিম্বাণুর সংযোগসাধনের ফলে উৎপন্ন হয়। তবে এর বিপরীতে কিম্ভূতকিমাকার উদ্ভিদের ক্ষেত্রে একই ভ্রূণাণু থেকে স্বতন্ত্র প্রকারের দেহকলা উদ্ভূত হতে পারে, এবং প্রায়শই স্বাভাবিক কোষবিভাজনের সময় পরিব্যক্তির কারণে এই পার্থক্যের সৃষ্টি হয়। সাধারণত বংশাণুগত কিম্ভূতকিমাকার জীবগুলি অপরিকল্পিত তদারকির সময় দৃষ্ট হয় না, তবে বংশপরিচয় প্রমাণ করার প্রক্রিয়াতে এগুলি শনাক্ত করা সম্ভব হয়েছে।  ইংরেজি পরিভাষায় কিম্ভূতকিমাকার জীবকে "(জেনেটিক) কিমিরা" বা "(জেনেটিক) কাইমিরা" () কিংবা জেনেটিক কিমেরিজম () বলা হয়ে থাকে। ইংরেজি "কিমিরা" পরিভাষাটি গ্রিক পুরাণের অগ্নি উদগীরণকারী কিম্ভূতকিমাকার এক দানব খিমাইরার (অংশত সিংহ, অংশত ছাগল, অংশত সাপ) নাম থেকে নেওয়া হয়েছে।  কিম্ভূতকিমাকার জীবগুলির সাথে পচ্চিকারি জীব (মোজাইক) এবং সংকর জীবের (হাইব্রিড) পার্থক্য আছে। পচ্চিকারি জীবগুলিতে একটিমাত্র ভ্রূণাণু থেকে বংশাণুগতভাবে ভিন্ন ভিন্ন কোষসমষ্টি পরিলক্ষিত হয়। অন্যদিকে সংকর জীবগুলিতে দুইটি ভিন্ন প্রজাতির বংশাণুবিনিময়ের ফলে সৃষ্ট বংশাণুগতভাবে একই প্রকারের কোষসমষ্টি পরিলক্ষিত হয়।  বংশাণুগতভাবে কিম্ভূতকিমাকার প্রাণীদের মধ্যে দ্বিশুক্রাণুজাত কিম্ভূতকিমাকার প্রাণী, যমজ কিম্ভূতকিমাকার প্রাণী, কিম্ভূতকিমাকার অণুপ্রাণী, অপুংজাত (বা অনিষেকজাত) কিম্ভূতকিমাকার প্রাণী, পুংজাত কিম্ভূতকিমাকার প্রাণী, ইত্যাদি ভিন্ন ভিন্ন প্রকারগুলি উল্লেখ্য।  তথ্যসূত্র  পরিভাষা  বিষয়শ্রেণী:প্রজনন বিষয়শ্রেণী:আন্তঃলিঙ্গ ও চিকিৎসাবিজ্ঞান বিষয়শ্রেণী:বংশাণুগত ব্যতিক্রম বিষয়শ্রেণী:যমজ বিষয়শ্রেণী:কিম্ভূতকিমাকার জীব
মোশাররফ হোসেন শাহজাহান ছিলেন বাংলাদেশ জাতীয়তাবাদী দলের রাজনীতিবিদ। ভোলা-১ ও ভোলা -২ আসনের সাবেক সংসদ সদস্য। তিনি ভোলা থেকে মোট ৬ বার সংসদ সদস্য নির্বাচিত হয়েছিলেন।  তিনি প্রাক্তন পানিসম্পদ প্রতিমন্ত্রী ও ধর্ম বিষয়ক প্রতিমন্ত্রী ছিলেন।   জন্ম ও প্রাথমিক জীবন  মোশারেফ হোসেন শাহজাহান ১৯ সেপ্টেম্বর ১৯৩৯ সালে ভোলা জেলায় জন্মগ্রহণ করেন। তার পিতা মরহুম আলতাজের রহমান তালুকদার ও মাতা মাসুমা খাতুন। প্রথম জীবনে তিনি নাটক, সাংবাদিকতা, আবৃতি, ফটোগ্রাফিকসহ বিভিন্ন সাংস্কৃতিক কর্মকাণ্ডে জড়িত ছিলেন। তিনি নাটক, সাংবাদিকতা, আবৃতি, ফটোগ্রাফিকসহ বিভিন্ন সাংস্কৃতিক কর্মকাণ্ডে জড়িত ছিলেন। ছাত্রাবস্থায়ই রচনা করেন নাটক ‘নীর ভাঙ্গাঁ ঝড়’ সেই নাটকে তিনি নিজেও অভিনয় করেছেন। ভোলা থেকে পাকিস্তান আমলে ‘পাক্ষিক মেঘনা পত্রিকা’ প্রকাশ করেছিলেন। তার উদ্যোগে ১৯৬৮ সালে সর্ব প্রথম ভোলা প্রেসক্লাব প্রতিষ্ঠিত হয় তিনি সেই প্রেসক্লাব এর সভাপতি নির্বাচিত হন। ১৯৮০ সালের তিনিই সর্বপ্রথম সাপ্তাহিক ভোলাবাণী প্রকাশের উদ্যোগ নেন।   রাজনৈতিক ও কর্মজীবন  ১৯৬৫ সালে মাত্র সাড়ে ২৫ বছর বয়সে এমপি নির্বাচিত হয়ে সম্পৃক্ত হন রাজনীতির সাথে। ভোলার ১ম মুক্তিযোদ্ধা সংগঠক ছিলেন। জিয়াউর রহমান দলটি প্রতিষ্ঠার পরপরই শাহজাহান বাংলাদেশ জাতীয়তাবাদী দলে যোগ দেন। ১৯৭৯ সালে তিনি বিএনপি থেকে এমপি নির্বাচিত হন তিনি। প্রেসিডেন্ট জিয়া তাকে উপমন্ত্রীর মর্যাদায় বৃহত্তর বরিশালের জেলা উন্নয়ন সমন্বয়কারী মনোনীত করেন। ১৯৯১ সালে প্রধানমন্ত্রী খালেদা জিয়ার প্রথম মন্ত্রিসভায় তাকে পানিসম্পদ প্রতিমন্ত্রী করা হয় এবং ২০০১ সালে খালেদা জিয়ার দ্বিতীয় মন্ত্রিসভায় তিনি ধর্ম বিষয়ক প্রতিমন্ত্রী নিযুক্ত হন।    মৃত্যু  মোশারেফ হোসেন শাহজাহান ৫ মে ২০১২ ঢাকা ইউনাইটেড হাসপাতালে মারা যান। মৃত্যুকালে তার স্ত্রী অধ্যাপিকা, এক ছেলে, তিন মেয়ে ও ২ ভাইসহ অসংখ্যা গুণগ্রাহী রেখে যান।    আরও দেখুন    দ্বিতীয় জাতীয় সংসদ সদস্যদের তালিকা  পঞ্চম জাতীয় সংসদ সদস্যদের তালিকা  ষষ্ঠ জাতীয় সংসদ সদস্যদের তালিকা  অষ্টম জাতীয় সংসদ সদস্যদের তালিকা   তথ্যসূত্র    বহিঃসংযোগ    দ্বিতীয় জাতীয় সংসদ সদস্যদের তালিকা (১৯৭৯) –বাংলাদেশ নির্বাচন কমিশন  পঞ্চম জাতীয় সংসদ সদস্যদের তালিকা (১৯৯১)  –বাংলাদেশ নির্বাচন কমিশন  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)  –বাংলাদেশ নির্বাচন কমিশন  অষ্টম জাতীয় সংসদ সদস্যদের তালিকা (২০০১)  –বাংলাদেশ নির্বাচন কমিশন  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:খালেদা জিয়ার প্রথম মন্ত্রিসভার সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:১৯৩৯-এ জন্ম বিষয়শ্রেণী:২০১২-এ মৃত্যু বিষয়শ্রেণী:ভোলা জেলার রাজনীতিবিদ বিষয়শ্রেণী:বাংলাদেশের মুক্তিযোদ্ধা বিষয়শ্রেণী:বাংলাদেশী সাংবাদিক বিষয়শ্রেণী:পানি সম্পদ প্রতিমন্ত্রী (বাংলাদেশ) বিষয়শ্রেণী:তৃতীয় জাতীয় সংসদ সদস্য বিষয়শ্রেণী:বাংলাদেশের ধর্ম প্রতিমন্ত্রী বিষয়শ্রেণী:ভোলা সদর উপজেলার ব্যক্তি বিষয়শ্রেণী:ভোলা জেলার লেখক বিষয়শ্রেণী:বাংলাদেশের পানিসম্পদ প্রতিমন্ত্রী
পল এফ. ওয়েবস্টার হলেন একজন ব্রিটিশ সাংবাদিক যিনি ২০১৮ সাল থেকে দ্য অবজারভারের সম্পাদক ছিলেন তিনি এর আগে উইল হাটন, রজার অল্টন এবং জন মুলহল্যান্ডের অধীনে ২০ বছর ধরে দ্য অবজারভারের উপ-সম্পাদক ছিলেন এবং তার আগে দ্য গার্ডিয়ানের বিদেশী ও স্বদেশী সম্পাদক ছিলেন।   দ্য অবজার্ভার  ওয়েবস্টার দ্য অবজারভারের সম্পাদক হন গার্ডিয়ান মিডিয়া গ্রুপের প্রধান সম্পাদক ক্যাথারিন ভিনার দ্বারা প্রচারের ফলে, যিনি বলেছিলেন তিনি একজন "অসাধারণ" সম্পাদক হবেন। ওয়েবস্টার বলেন: "সম্পাদক নিযুক্ত হতে পেরে আমি আনন্দিত এবং সম্মানিত, বিশেষ করে কাগজের বিকাশের এমন একটি উত্তেজনাপূর্ণ সময়ে যখন এটি নতুন ট্যাবলয়েড বিন্যাসে পুনরায় চালু হয়েছে।" তিনি জন মুলহল্যান্ডের স্থলাভিষিক্ত হন, যিনি এপ্রিল ২০১৮ সালে ব্রিটিশ প্রিন্ট সংবাদপত্রের ম্যানহাটন ভিত্তিক মার্কিন অনলাইন উপস্থিতিতে গার্ডিয়ান ইউএস- এর সম্পাদকের ভূমিকা গ্রহণ করেন।  তথ্যসূত্র   বহিঃসংযোগ      বিষয়শ্রেণী:দি অবজার্ভারের ব্যক্তি বিষয়শ্রেণী:দ্য গার্ডিয়ানের ব্যক্তি বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ব্রিটিশ সংবাদপত্রের সম্পাদক বিষয়শ্রেণী:২১শ শতাব্দীর ব্রিটিশ সাংবাদিক
জন হল (১৭ মে ১৬৩২ - ১৭১১) একজন ইংরেজ রাজনীতিবিদ এবং জমির মালিক ছিলেন।  তিনি ছিলেন স্যার টমাস হলের (১৬০০-৬৩) জ্যেষ্ঠ পুত্র, যিনি ইংরেজ গৃহযুদ্ধের সময় রাজকীয় কমিশনার হিসেবে কাজ করেছিলেন। তার পিতার মৃত্যুর পর, জন হলের প্রধান হন, একটি ধনী ভদ্র পরিবার, যার প্রধান বাসস্থান ছিল 'দ্য হল', ব্র্যাডফোর্ড-অন-অ্যাভন, উইল্টশায়ারে।  হল ১৬৬২-৮০ সালে সমারসেটের জন্য এবং ১৬৭৩-৮০ সালে উইল্টশায়ারের জন্য এবং ১৬৮৯ থেকে ১৭১১ সালে তার মৃত্যুর আগ পর্যন্ত বিচারপতি অফ দ্য পিস হিসাবে কাজ করেছিলেন। তিনি ১৬৬৯-৭০ সালের জন্য উইল্টশায়ারের উচ্চ শেরিফ নিযুক্ত হন।  হল ১৬৭৩ থেকে ১৬৭৯ এবং ১৬৮০ থেকে ১৬৮৫ সাল পর্যন্ত ওয়েলস, সমারসেটের সংসদ সদস্য (এমপি) ছিলেন।  তিনি দুবার বিয়ে করেছিলেন: প্রথমত সুসানকে, যা ওয়েলসের ফ্রান্সিস কক্সের কন্যা এবং উত্তরাধিকারী এবং দ্বিতীয়ত এলিজাবেথ, রিচমন্ড, সারের স্যার থমাস থিনের কন্যা। তার কোন বৈধ সন্তান ছিল না এবং তিনি তার সম্পত্তি তার বড়-ভাতিজি রাচেল বেইনটনের কাছে রেখে গেছেন (স্বীকৃতভাবে তার অবৈধ কন্যা), যিনি পরে কিংস্টন-আপন-হুলের আর্ল উইলিয়াম পিয়েরেপন্টকে বিয়ে করেছিলেন। থাম্ব| পুরুষদের অ্যালমসহাউস, ব্র্যাডফোর্ড-অন-অ্যাভন তার জীবনের শেষ দিকে হল ব্র্যাডফোর্ড-অন-অ্যাভনে মেনস অ্যালমহাউস তৈরি করে, চারজন বৃদ্ধ লোকের জন্য। ভবনটির সামনে হল বাহু রয়েছে এবং এটি ১৭০০ তারিখের।reprinted as a single publication in 1907, see pp191-195   তথ্যসূত্র     বিষয়শ্রেণী:১৭১১-এ মৃত্যু বিষয়শ্রেণী:১৬৩২-এ জন্ম বিষয়শ্রেণী:ইংল্যান্ডের সংসদ সদস্য ১৬৬১-১৬৭৯ বিষয়শ্রেণী:ইংল্যান্ডের সংসদ সদস্য ১৬৮০-১৬৮১ বিষয়শ্রেণী:ইংল্যান্ডের সংসদ সদস্য ১৬৮১
অ্যান্ড্রু আর্সেডেকনে (৮ জানুয়ারি ১৭৮০ - ৮ ফেব্রুয়ারি ১৮৪৯) ছিলেন একজন ব্রিটিশ জমির মালিক এবং এমপি।  তিনি ছিলেন জ্যামাইকার ককফিল্ড হল এবং সাফোকের গ্লেভারিং হলের বাগান মালিক চ্যালোনার আর্সেডেকনের জ্যেষ্ঠ পুত্র এবং অক্সফোর্ডের ইটন কলেজ এবং ক্রাইস্ট চার্চে শিক্ষিত। তিনি ১৮০৯ সালে তার বাবার স্থলাভিষিক্ত হন এবং গ্লেভারিং হলকে তার বাসস্থান করেন।  আর্সেডেকনে ১৮১৯-১৮২০ সালের জন্য সাফোকের হাই শেরিফ নিযুক্ত হন এবং ১৮২৬ থেকে ১৮৩১ সাল পর্যন্ত ডানউইচের পচা বরো থেকে সংসদ সদস্য ছিলেন।  তিনি পূর্বে সেন্ট থমাস, জ্যামাইকা, গোল্ডেন গ্রোভ এবং ব্যাচেলর'স হল পেনে দুটি বাগানের মালিক ছিলেন।  আর্সেডেকনে তার চাচাতো বোন অ্যান হ্যারিয়েটকে বিয়ে করেছিলেন, যিনি বেসিং পার্কের ফ্রান্সিস লাভ বেকফোর্ডের মেয়ে।   তথ্যসূত্র       বহিঃসংযোগ      বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:যুক্তরাজ্যের সংসদ সদস্য ১৮৩০-১৮৩১ বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:১৮৪৯-এ মৃত্যু বিষয়শ্রেণী:১৭৮০-এ জন্ম
বিগ বস ১ ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের প্রথম মৌসুম ছিল। এন্ডেমল শাইন ইন্ডিয়া দ্বারা প্রযোজিত এই মৌসুমটি ২০০৬ সালের ৩রা নভেম্বর তারিখে উদ্বোধনী অনুষ্ঠানের মাধ্যমে শুরু হয়েছিল, যা ৮৫ দিনের যাত্রা শেষে ২০০৭ সালের ২৬শে জানুয়ারি তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল সনি এন্টারটেইনমেন্ট টেলিভিশনে সম্প্রচারিত হয়েছে। ভারতীয় অভিনেতা আরশাদ ওয়ার্সী এই মৌসুমের উপস্থাপনা করেছেন।  ১৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা রাহুল রায় জয়লাভ করেছেন, অন্যদিকে ক্যারল গ্রাসিয়াস প্রথম রানার-আপ হয়েছেন। এছাড়াও রবি কিষাণ, রাখি সাওয়ান্ত এবং অমিত সাধ ফাইনালে পৌঁছেছিলেন।  বিন্যাস বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।  এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।  বাসিন্দা থাম্ব|ডান|220px|এই মৌসুমের বিজয়ী রাহুল রায়   স্থান  বাসিন্দা  পেশা      অবস্থা  ১  রাহুল রায়  অভিনেতা  দিন ১  দিন ৮৫   ২  ক্যারল গ্রাসিয়াস  মডেল  দিন ১  দিন ৮৫   ৩  রবি কিষাণ  অভিনেতা  দিন ১  দিন ৮৫   ৪  রাখি সাওয়ান্ত  অভিনেত্রী  দিন ১  দিন ৮৩   ৫  অমিত সাধ  অভিনেতা  দিন ১  দিন ৭৭   ৬  রূপালি গাঙ্গুলি  অভিনেত্রী  দিন ১  দিন ৭০   ৭  বাবা সেহগল  সঙ্গীতশিল্পী  দিন ১  দিন ৬৩   ৮  রাগিণী শেঠী  মডেল  দিন ১  দিন ৫৬   ৯  দীপক তিজোরি  অভিনেতা  দিন ১  দিন ৫০   ১০  অনুপমা বর্মা  মডেল ও অভিনেত্রী  দিন ১  দিন ৪২   ১১  আর্যন বৈদ্য  মডেল ও অভিনেতা  দিন ১  দিন ৩৫   ১২  কাশ্মীরা শাহ  অভিনেত্রী  দিন ১  দিন ২৩   ১৩  দীপক পারাশর  অভিনেতা  দিন ১  দিন ১৪   ১৪  ববি ডার্লিং  অভিনেত্রী  দিন ১  দিন ৭   ১৫  সলিল আঙ্কোলা  ক্রিকেটার ও অভিনেতা  দিন ১  দিন ৬    তথ্যসূত্র  বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম বিষয়শ্রেণী:২০০৬-এ ভারতীয় টেলিভিশন মৌসুম বিষয়শ্রেণী:২০০৭-এ ভারতীয় টেলিভিশন মৌসুম বিষয়শ্রেণী:সনি এন্টারটেইনমেন্ট টেলিভিশনের মৌলিক অনুষ্ঠান
thumb|পশ্চিমবঙ্গে পশ্চিম দিনাজপুর জেলার অবস্থান। পশ্চিম দিনাজপুর জেলা হচ্ছে ভারতের পশ্চিমবঙ্গ রাজ্যের একটি পূর্বতন জেলা। ১৯৯২ সালের ১লা এপ্রি্লে এই জেলাটিকে দিখণ্ডিত করে বর্তমান উত্তর দিনাজপুর ও দক্ষিণ দিনাজপুর জেলা গঠন করা হয়েছে।  ১৯৪৭ সালে স্বাধীনতালাভ ও ধর্মের ভিত্তিতে বঙ্গবিভাজনের পর যে চৌদ্দটি জেলা নিয়ে পশ্চিমবঙ্গ রাজ্যটি স্থাপিত হয়, তার মধ্যে পশ্চিম দিনাজপুর ছিল অন্যতম। ব্রিটিশ বাংলা প্রদেশের দিনাজপুর জেলা দ্বিখণ্ডিত হয় এবং পশ্চিমাংশটি পশ্চিমবঙ্গের সঙ্গে যুক্ত হয়। জেলার পূর্বাংশটি পূর্ববঙ্গ (পরবর্তীকালে পূর্ব পাকিস্তান এবং বর্তমানে বাংলাদেশ) রাষ্ট্রের অন্তর্ভুক্ত হয়।  ১৯৫৬ সালে ভারতে ভাষার ভিত্তিতে রাজ্যগুলির সীমানা পুনর্নিধারিত হয়। এই সময় বিহার রাজ্যের কিছু অঞ্চল পশ্চিম দিনাজপুর জেলাভুক্ত হয়। ১৯৯২ সালে এই জেলা উত্তর দিনাজপুর ও দক্ষিণ দিনাজপুর জেলায় দ্বিধাবিভক্ত হয়।  জেলা গঠনের ইতিহাস ১৭৬৫ সালে দেওয়ানি গ্রহণের ফলে দিনাজপুর জেলা ইস্ট ইন্ডিয়া কোম্পানির নিয়ন্ত্রণভুক্ত হয়। সেই সময় লক্ষনৌতী বা জিন্নাতাবাদ, তেজপুর, পানজারা, ঘোড়াঘাট, বারবকাবাদ ও বাজুহা, এই ছয়টি সরকারের অংশ নিয়ে দিনাজপুর জেলা গঠিত হয়। ১৭৮৬ সালে দিনাজপুর জেলা হিসেবে ঘোষিত হয়। দিনাজপুর সদরে জেলা সদর গঠিত হয়।ধনঞ্জয় রায়, দিনাজপুর-মালদহের মিশনারি যুগ, বরেন্দ্র সাহিত্য পরিষদ, মালদহ, ফেব্রুয়ারি ১৯৯৪, পৃষ্ঠা ১-২   তথ্যসূত্র       বহিঃসংযোগ  বিষয়শ্রেণী:পশ্চিমবঙ্গের প্রাক্তন জেলা বিষয়শ্রেণী:১৯৪৭-এ পশ্চিমবঙ্গে প্রতিষ্ঠিত